L'Ajuntament de Sagunt es reunix amb Conforama
28 de juny 2018

![](/media/emcegnls/29-img_7077.jpg)  

L'Ajuntament de Sagunt ha mantingut una reunió a tres bandes amb Conforama i Grup Lar. Per part del consistori, han assistit els regidors delegats d'Activitats, Guillermo Sampedro, Promoció Econòmica, Miguel Chover i de Manteniment, Pepe Gil. Per part de l'empresa ha estat present el cap d'expansió de Conforama, Julio Iglesias i, finalment, per part de la promotora del parc comercial, el director de desenvolupament de grup Lar, José Antonio García.

L'objectiu de la reunió ha sigut principalment conéixer l'estat en el qual es troben les llicències d'obra i d'activitat i conéixer els responsables de l'empresa. Conforama Sagunt ocuparà una superfície de més de 7.000 m2 de Vidanova Parc repartits en dues plantes, així com també una sala de vendes on estarà exposat el mobiliari, la qual tindrà aproximadament uns 4.000 m2. Cal destacar que la parcel·la que ocuparà l'empresa és la segona parcel·la més gran de Vidanova Parc, per la qual cosa Conforama es convertirà en la segona tenda més gran del parc i serà una de les locomotores del futur parc comercial. 

![](/media/kjnbyeob/29-img_7079.jpg) 

Per al seu funcionament, Conforama comptarà amb prop de 50 llocs de treball directes, a més de l'ocupació indirecta que generarà en serveis, logística, etc. De la totalitat de les ocupacions, la gran majoria van a ser persones de la localitat. El conveni entre l'Ajuntament de Sagunt i l'empresa Conforama ja s'ha signat i s'està fent ja la preselecció durant estos dies per part del departament de Promoció Econòmica.  

L'empresa Conforama és una empresa d'equipament i llar multiestil sobretot centrat en mobiliari, electrodomèstics i decoració. Actualment, Conforama compta amb 34 tendes repartides per tot Espanya de les quals, la de Sagunt, es convertirà en la quarta que s'instal·le a la Comunitat Valenciana.​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-es-reunix-amb-conforama/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-es-reunix-amb-conforama/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-es-reunix-amb-conforama/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-es-reunix-amb-conforama/)